A Szláv Bazár verseny megnyerését követően Dimash rendszeresen megjelent a nemzeti TV műsoraiban és nyilvános rendezvényeken. Vendégszereplő volt a 2015-ös Milánói Expón; szerepelt a Kazah Kánság megalakulásának 550. évfordulója alkalmából "Mangilik El" (Мәңгілік ел / Örök haza) címmel rendezett színházi előadáson; a 2015. évi Eurázsia Nemzetközi Filmfesztiválon Almatiban; valamint fellépett egy asztanai operaelőadáson, amelyen Hszi Csin-ping kínai elnök is részt vett.